
ABONARE 


O 2022 Adrian Klein. Responsabilitatea conținutului, interpretărilor şi opiniilor exprimate revine 


exclusiv autorilor. 


REVISTA CUNOAȘTEREA ȘTIINȚIFICĂ 


Cuvânt introductiv pentru (şi despre) „Cunoașterea 
Științifică” 


Adrian Klein 


Rezumat 


Salutăm cu multă bucurie toți cititorii noii reviste Cunoașterea Ştiinţifică, redactată de Dl. 
Sfetcu, autor a numeroase lucrări publicate în acest domeniu controversial, încă, al ontologiei şi 
epistemologiei științifice! 

În calitate de membru a bordului ştiinţific al jurnalului, îmi voi permite (cu amabila 
accepţiune a Dlui Sfetcu şi a Dumneavoastră, dragi cititori) să extind în câteva articole pe care le 
voi supune publicării în viitor, concepția general acceptată în literatura ştiinţifică de tip materialist, 
către orizonturi noi ce răsar în ultima vreme, ca rezultat al acceptării din ce în ce mai largi a unei 
orientări de tip post-materialist în rândurile multor savanți proeminenți contemporani. 

Cunoașterea ştiinţifică e o funcție a psihicului uman, a conștiinței de sine. Pentru a defini 
acest termen în mod inechivoc, va trebui în primul rând să abordăm analitic conștiința umană ca 


atare, un subiect mult controversat, şi pe drept. 

Salutăm cu multă bucurie toți cititorii noii reviste Cunoașterea Științifică, redactată de Dl. 
Sfetcu, autor a numeroase lucrări publicate în acest domeniu controversial, încă, al ontologiei şi 
epistemologiei științifice! 

În calitate de membru a bordului ştiinţific al jurnalului, îmi voi permite (cu amabila 
accepţiune a Dlui Sfetcu şi a Dumneavoastră, dragi cititori) să extind în câteva articole pe care le 
voi supune publicării în viitor, concepţia general acceptată în literatura ştiinţifică de tip materialist, 
către orizonturi noi ce răsar în ultima vreme, ca rezultat al acceptării din ce în ce mai largi a unei 
orientări de tip post-materialist în rândurile multor savanți proeminenți contemporani. 

Cunoașterea ştiinţifică e o funcţie a psihicului uman, a conștiinței de sine. Pentru a defini 
acest termen în mod inechivoc, va trebui în primul rând să abordăm analitic conștiința umană ca 
atare, un subiect mult controversat, şi pe drept. 

Paradigma oficială curentă atribuie conștiința unor funcții neuronale corticale sau 
generalizate, văzând în ea un efect epifenomenal emergent ale acestor funcții. Mii de articole 
publicate în toate universităţile lumii reflectă cercetările intensive efectuate pentru a depista un 
asemenea mecanism capabil a explica emergenţa conștiinței prin procesele cuantice ce decurg în 
materialul neuronal cerebral și în interiorul microstructurilor neuronului însuși. Nici una din aceste 
cercetări nu a adus până la ora actuală nici o speranță cât de slabă de reuşită. 

În această situaţie, e justificat pesimismul legat şi de continuarea la nesfârșit a unor 
cercetări de acest gen, conduse pe o cale falsă de la bun început şi sponsorizate cu sume 
astronomice ce nu pot fi motivate prin vreun rezultat cât de cât încurajator. 

Ştiinţa convențională actuală şi-a construit premisele pe un set de ecuații Maxwell 
fraudulos redus la 4 din cele 14 inițiale, pe o teorie ne-fizicalistă a relativităţii generale şi speciale, 
şi pe un sistem de coordonate spaţiale (Minkowski) în care timpul şi spațiul sunt forțat unite într- 
un sistem a cărui coerenţă dă de gândit. Materialismul ştiinţific exclude informaţia ca atare din 
portretul general al realității, deși nenumărate experimente derulate în condiţii de strictă aderare la 
condiţiile de sterilitate științifică au demonstrat rolul pro-activ al conștiinței în crearea materiei și 
energiei. 

Informaţia este acceptabilă pentru știința materialistă doar sub varianta sa computabilă, 
binară (AI), dar nu şi în forma sa fundamentală de manifestare, cea eidetică (experienţială, 


subiectivă, Qualia) — din care cea digitală poate fi derivată. 

Conştiinţa umană (ca și cea animală și vegetală, pentru a nu mai vorbi de formele de viață 
nebiologice) este descrisă ca un epifenomen emergent din procesele cuantice ale creierului, ca 
atare, odată cu prăbuşirea funcţiilor vitale şi aplatizarea EEG, orice informaţie (devenită 
necomputabilă) legată de personalitatea decedată este pierdută. Această concluzie contravine cu 
rezultatele unui lanţ de cercetări experimentale întinse pe cel puțin două secole și continuate şi în 
zilele noastre în laboratoare specializate. 

Putem observa o aliniere din ce în ce mai mare a tendinţelor conceptuale moderne cu 
înțelepciunea de tip oriental, transmisă inițiatic de-a lungul generaţiilor din cele mai vechi timpuri. 

Completarea sistemului spațiu/timp cu o nouă coordonată de referință, cea informativă, 
prin integrarea informației eidetice în sistem, a deschis perspective noi în explorarea realității 
cosmice în care trăim. 

De asemenea, dovada experimentală a divizibilităţii infinite a Cuantei (Fractional Quantum 
Hall Effect), permiţând sarcini electrice fracționale, a deschis calea spre investigarea unor regimuri 
abisale mult sub nivelul Plank (10-35) şi chiar Kolmogoroff (10-58), până la unităţile 
subcuantice elementare ce reprezintă combinația primordială a spațiului și timpului cu Informaţia 
(Bhutatma vedică). 

Evoluţia Darwiniană este actualmente răsturnată prin conceptul conform căruia formele de 
manifestare biologică sunt expresii ale unei evoluții în complexitatea informativă ce trebuie 
exprimată de diversele structuri biologice. Evoluţia acestor structuri este rezultatul, nu originea 
complexității informative procesabile la nivelurile respective. 

Gândirea ştiinţifică modernă are loc într-un cadru holistic hyperdimensional, în care timpul 
devine proiectat pe dimensiuni suplimentare. Această perspectivă permite o interpretare 
tranzacţionistă a mecanicii cuantice (Cramer), ceea ce duce la acceptarea unui mecanism de 
cauzalitate retrogradă. Aceeaşi concluzie se obține dacă acceptăm validitatea legii a doua a 
termodinamicii în forma sa reversată acționând în anumite porțiuni ale spațiului universal ca 
principiu generator a vieţii (Sidis). 

În acest concept, poziţia în care are loc prăbuşirea funcţiei ondulatorii a potenţialelor 
evolutive (Schrodinger) îşi pierde randomalitatea şi devine un efect determinist, marcând punctul 
de suprapunere a doi vectori informativi propagând în direcţii opuse în timp, unul „cauzal, şi unul 


venind din poziţii de certitudine descrise ca atractori din viitor. 

Conceptul unui univers apărut prin singularitatea cunoscută ca Big Bang devine perimat. 
Cercetări moderne indică un infinit proces de creare/amihilare a materiei/energiei având loc la 
punctul de energie zero (ZPE), „spuma cuantică”, nivelul la care tipare informative de diferite 
grade de complexitate străbat această barieră dimensională în ambele sensuri, vehiculate de energii 
subtile de consistență subcuantică. 

Cunoașterea ştiinţifică a deviat de mult de la linia tradițională de tip materialist. 

Noi propunem ca noul jurnal proiectat de Dl. Sfetcu să ţină cont de vectorul conceptual 
nou în ştiinţe, făcând cunoscute bazele sale teoretice şi aplicative, astfel asigurând acestui jurnal 
un rol avangardist unic atât de important în zilele pe care le trăim. 

Pentru cititorii noştri dornici să intre în detaliile științifice ale acestui concept nou, 


recomandăm să viziteze platforma noastră interactivă dedicată studiului conștiinței într-o 


perspectivă post-materialistă: https://dradrianklein.wordpress.com/, activată în colaborare cu Dl. 


Sfetcu. 


